Ο **Αθλητικός Σύλλογος Άργος Ορεστικό** είναι ελληνικό αθλητικό σωματείο που δραστηριοποιείται στο Άργος Ορεστικό, στο Νομό Καστοριάς, όπου και βρίσκεται η έδρα του, το Κλειστό Δημοτικό Γυμναστήριο Άργους Ορεστικού. Αγωνίζεται με χρώματα το μπλε και το λευκό. Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.

Τμήμα καλαθοσφαίρισης ανδρών
----------------------------

### Ιστορική αναδρομή

Το 1983 ιδρύεται ο Φιλαθλητικός Σύλλογος Άργους Ορεστικού, ο οποίος διατηρούσε τμήματα καλαθοσφαίρισης και στίβου. Το 2000 τον διαθέχθηκε ο **Αθλητικός Σύλλογος Άργος Ορεστικό** που ειδικεύτηκε στο πρώτο από τα δύο αθλήματα.

Το ανδρικό τμήμα καλαθοσφαίρισης του Άργους Ορεστικού κατά την αγωνιστική περίοδο 2000-01 κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.ΔΥ.Μ. Την επόμενη χρονιά, 2001-02 , συμμετέχοντας στους ομίλους της Γ' Εθνικής Κατηγορίας, ολοκλήρωσε τις αγωνιστικές του υποχρεώσεις στη 13η θέση της τελικής βαθμολογίας με αποτέλεσμα να μην διατηρηθεί στην κατηγορία.

Ωστόσο, η εκ νέου κατάκτηση της κορυφής στο οικείο του τοπικό πρωτάθλημα την περίοδο 2002-03 οδήγησε το σύλλογο και πάλι στη Γ' Εθνική. Και πάλι, όμως, απέτυχε να εξασφαλίσει την παραμονή στην κατηγορία, εφόσον η λήξη της περιόδου 2003-04 βρήκε την ομάδα στη 12η θέση της βαθμολογικής κατάταξης.

Η επιστροφή του συλλόγου στη Γ' Εθνική έλαβε χώρα δύο περιόδους αργότερα με την κατάκτηση του Πρωταθλήματος της Ε.ΚΑ.Σ.ΔΥ.Μ. το 2005-06. Αυτή τη φορά κατάφερε να εξασφαλίσει με άνεση την παραμονή, αφού στον τελικό βαθμολογικό πίνακα της περιόδου 2006-07 βρέθηκε στην 5η θέση με 15 νίκες και 11 ήττες. Την επόμενη χρονιά, 2007-08, τερμάτισε δύο θέσεις χαμηλότερα με 14 νίκες και 12 ήττες.

Την επόμενη αγωνιστική περίοδο, 2008-09, ο σύλλογος του Άργους Ορεστικού βρέθηκε στην 8η θέση της τελικής βαθμολογικής κατάταξης, ενώ το 2009-10 τερμάτισε στην επικίνδυνη 10η θέση. Ωστόσο παρέμεινε στην κατηγορία και τη χρονιά 2010-11 επανέλαβε την καλή απόδοση της 5ης θέσης δείχνοντας αγωνιστική βελτίωση.

Την περίοδο 2011-12 το Άργος Ορεστικό ολοκλήρωσε τις αγωνιστικές του υποχρεώσεις στην 9η και προπροτελευταία θέση της βαθμολογίας (μετά τη μείωση των ομάδων σε δώδεκα), αποφεύγοντας, ωστόσο, τον υποβιβασμό. Η επόμενη χρονιά, 2012-13, αποδείχθηκε ιστορική για την ομάδα, καθώς μαζί με τη 2η θέση του τελικού βαθμολογικού πίνακα εξασφάλισε για πρώτη φορά στην ιστορία της την άνοδο στη Β' Εθνική Κατηγορία.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, o Α.Σ. Άργος Ορεστικό διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 13 νίκες και 13 ήττες, κατέλαβε την 9η θέση της τελικής βαθμολογίας.

Έδρα του συλλόγου είναι το Κλειστό Δημοτικό Γυμναστήριο Άργους Ορεστικού. Πρόεδρος του διοικητικού συμβουλίου είναι από τον Ιούνιο του 2014 ο Νίκος Κωνσταντινίδης, ενώ καθήκοντα προπονητή διατηρεί ο Γιάννης Δημητριάδης με βοηθό το Σταύρο Πυροβέτση. Το ρόστερ του Άργους Ορεστικού για την αγωνιστική περίοδο 2013-14 συνθέτουν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Άλκης Δημητριάδης | 1977 |  | 1,78 |  |
|  | Σάββας Χατζηκυριακίδης | 1979 | 3-4 | 2,06 |  |
|  | Βασίλης Κόττας | 1980 | 4-5 | 2,02 |  |
|  | Γιώργος Μιχαηλίδης | 1983 | 1-2 | 1,88 |  |
|  | Ανδρέας Χατζόπουλος | 1983 |  | 2,00 |  |
|  | Βίκτορας Πετλίτσκας | 1985 |  | 1,76 |  |
|  | Νέστορας Τράντας | 1988 | 2 | 1,92 |  |
|  | Φώτης Μουρατίδης | 1988 |  | 2,02 |  |
|  | Νώε Μαγρίζος | 1988 | 3-4 | 2,01 |  |
|  | Κοσμάς Πανταζής | 1988 | 1-2 | 1,85 |  |
|  | Μανούσος Τζαγκαρούλης | 1990 | 3-4 | 2,01 |  |
|  | Σωκράτης Ζυγούρας | 1992 | 2 | 1,88 |  |
|  | Μάριος Σκορδάρης | 1992 |  | 1,88 |  |
|  | Γιώργος Χρήστου | 1993 |  | 1,97 |  |
|  | Νίκος Μπόζιαρης | 1994 |  | 1,87 |  |
|  | Ζήσης Βασάδης | 1995 |  | 1,86 |  |
|  | Εκτορας Μάκρας | 1996 |  | 1,96 |  |
|    **Προπονητής** |
|  | Γιάννης Δημητριάδης |  | Coach |  |  |
| *Δεδομένα: Απρίλιος 2014* |

Τμήμα καλαθοσφαίρισης γυναικών
------------------------------

### Ιστορική αναδρομή

Το γυναικείο τμήμα καλαθοσφαίρισης του συλλόγου συμμετέχει κατά την τελευταία δεκαετία στο τοπικό Πρωτάθλημα της Ε.ΚΑ.Σ.ΔΥ.Μ.

Κατά την αγωνιστική περίοδο 2002-03 τερμάτισε στην 6η και τελευταία θέση της βαθμολογικής κατάταξης. Στην τελευταία θέση του βαθμολογικού πίνακα τερμάτισε και την επόμενη χρονιά, 2003-04. Την επόμενη χρονιά, 2004-05, δεν σχημάτισε ομάδα με αποτέλεσμα να μην συμμετάσχει καθόλου στο πρωτάθλημα τα επόμενα χρόνια.

Το τμήμα ενεργοποιήθηκε και πάλι την περίοδο 2010-11 οπότε και κατέκτησε την 4η θέση σε σύνολο 7 ομάδων στην τελική κατάταξη. Την επόμενη χρονιά, 2011-12, ολοκλήρωσε τις αγωνιστικές του υποχρεώσεις στην 6η θέση σε σύνολο 8 ομάδων. Κατά τη λήξη της περιόδου 2012-13 βρέθηκε υψηλότερα και συγκεκριμένα στην 3η θέση του βαθμολογικού πίνακα, σε σύνολο 7 ομάδων.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Σ. Άργος Ορεστικό διαγωνίζεται στο Πρωτάθλημα Γυναικών που διοργανώνει η Ε.ΚΑ.Σ.ΔΥ.Μ..

Έδρα του συλλόγου είναι το Κλειστό Δημοτικό Γυμναστήριο Άργους Ορεστικού. Πρόεδρος του διοικητικού συμβουλίου είναι ο Δημήτρης Σαρρής. Καθήκοντα πρώτου προπονητή διατηρεί ο Γιώργος Ντερόπουλος.

Παραπομπές
----------

1. 1 2 3  «Ένωση Καλαθοσφαιρικών Σωματείων Δυτικής Μακεδονίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5 6 7 8 9 10 11  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
4. 1 2 3  «Α.Σ. Άργος Ορεστικό»[*νεκρός σύνδεσμος*], πληροφορίες στον επίσημο ιστότοπο της Ε.Σ.ΚΑ.ΔΥ.Μ.
5. ↑  «Το νέο Δ.Σ. του Αργους Ορεστικού», άρθρο στον ιστότοπο InfoBasket.gr, 30 Ιουνίου 2014.
6. ↑  «Αργος Ορεστικό: Συνεχίζει με Δημητριάδη, ανανέωσαν τέσσερις»[*νεκρός σύνδεσμος*], άρθρο στον ιστότοπο SuperBasket.gr, 6 Ιουνίου 2013.
7. ↑  «Αποτελέσματα Έτους 2002-03»[*νεκρός σύνδεσμος*], πληροφορίες στον επίσημο ιστότοπο της Ε.ΚΑ.Σ.ΔΥ.Μ.
8. ↑  «Αποτελέσματα Έτους 2003-04» Αρχειοθετήθηκε 2016-03-05 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
9. ↑  «Αποτελέσματα Έτους 2004-05» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
10. ↑  «Βαθμολογία Γυναικών 2010-11» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
11. ↑  «Βαθμολογία Γυναικών 2011-12» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
12. ↑  «Αποτελέσματα Έτους 2012-13» Αρχειοθετήθηκε 2014-04-13 στο Wayback Machine. πληροφορίες στον επίσημο ιστότοπο της Ε.ΚΑ.Σ.ΔΥ.Μ.
13. ↑  «Αποτελέσματα ΕΚΑΣΔΥΜ: Πρωταθλητής για πρώτη φορά στην ιστορία του ο Ηρακλής Κοζάνης!», άρθρο στον ιστότοπο WePlayBall.gr, 25 Μαΐου 2013.

  


|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.ΔΥ.Μ. 2021-2022 |
| --- |
|  |
| Α' Όμιλος | 
* Αίαντας Αμυνταίου
* Αναγέννηση Εράτυρας
* Άργος Ορεστικό
* Βελβεντό
* Ελπίδα Πέρδικας
* Ηρακλής Κοζάνης
* Λασσάνης Κοζάνης
* Π.Α.Ο. Κοζάνης
 |  |
|  |
| Β' Όμιλος | 
* Αναγέννηση Σερβίων
* Άρης Ατραπού
* Αρίων - Πτολεμαΐδα
* Διόσκουροι Κοζάνης
* Δύναμις Κοζάνης
* Εθνικός Κοζάνης
* Ελίμεια
* Π.Α.Ο.Κ. Μεσοποταμίας-Καστοριάς
 |

 |